Cyber-shot-brugervejledning
Udskriv
Hovedside > Forholdsregler/Om dette kamera > Om dette kamera > Intelligent panoreringstilter (IPT-DS2)

## Intelligent panoreringstilter (IPT-DS2)

Kameraets monteringsretning på Intelligent panoreringstilter
Ønsket optagelse ved klap
Drej og vis
Intelligent panoreringstilter (IPT-DS2) (sælges separat) giver dig mulighed for at optage billeder automatisk ved at få kameraet til at registrere folks ansigter. Funktioner, som kun er til rådighed, når kameraet og Intelligent panoreringstilter er tilsluttet, er beskrevet nedenfor.
For yderligere oplysninger henvises til den brugervejledning, der fulgte med Intelligent panoreringstilter.

### Kameraets monteringsretning på Intelligent panoreringstilter

Placer kameraet så kameraets objektiv har retning mod SONY-logoet på Intelligent panoreringstilter.

### Ønsket optagelse ved klap

Intelligent panoreringstilter reagerer på lyden af to klap i hænderne ved at søge efter et motiv i den retning, som lyden kom fra, og starte Ønsket optagelse.

1. Tryk på MENU (stop)-knappen på Intelligent panoreringstilter under automatisk optagelse.

1. Vælg MENU på kameraet [Ønsket optagelse ved klap] [Til].

1. Klap tydeligt to gange i retning af Intelligent panoreringstilter.

Kameraets selvudløserlampe blinker, og Ønsket optagelse begynder.
Bemærkninger

- Hvis du klapper direkte foran kameraet, begynder kameraet muligvis at søge efter et motiv bag ved kameraet.

- Når rotationsvinkelindstillingen er sat til 180 grader eller 90 grader, søger Intelligent panoreringstilter kun efter motiver inden for det område.

- Afhængigt af miljøet eller forholdene fungerer denne funktion muligvis ikke korrekt, især ikke i følgende situationer:

- Når du klapper i hænderne mere end 2 m væk fra Intelligent panoreringstilter

- Når klappelyden er lav

- Når intervallet mellem klappene er længere end 1 sekund

- Når lyden omkring Intelligent panoreringstilter er højere end klappelyden

- Når der to gange lyder klappelignende lyde

- Når Intelligent panoreringstilter er placeret på et sted med vind

- Når du berører kameraet omkring mikrofonområdet

- Når Intelligent panoreringstilter er placeret i nærheden af en højttaler

- Når der er højt ekko

- Når du ikke anvender [Ønsket optagelse ved klap], skal du indstille [Ønsket optagelse ved klap] til [Fra] for at forhindre uønsket betjening.

### Drej og vis

Kameraet viser en forhåndsvisning af billeder, der er optaget automatisk vha. drejning af kameraet mod et motiv, straks efter en Ønsket optagelse.

1. Tryk på MENU (stop)-knappen på Intelligent panoreringstilter under automatisk optagelse.

1. Vælg MENU på kameraet [Drej og vis] [Til].

Bemærk

- Kameraet er kompatibelt med Ønsket optagelse (Stillbillede/Intelligent panorering).

Tilbage til top